12. Anlægsbevilling til sauna- og wellnessområde ved HinnerupBadet (Åben)
Tidl. politisk behandling KF-U, 17.01.18, pkt. 4
Forventet sagsgang
KF-U, ØK, BY
Lovgrundlag
SAGENS INDHOLD
I denne sag skal Byrådet tage stilling til en anlægsbevilling på 3,5 mio. kr. til Hinnerup-badet, der ønsker at 
etablere et udeareal til sauna og wellness i tilknytning til Hinnerup-badet. Hinnerupbadet finansierer selv 
projektet, og anmoder i den forbindelse Byrådet om at godkende en anlægsbevilling på 3,5 mio. kr. til 
projektet. Hinnerupbadet indbetaler et anlægstilskud til [adresse], som skal finansiere anlægs-
bevillingen på 3,5 mio. kr. Idet Hinnerupbadet er en kommunal ejet bygning, skal projektet godkendes og 
bevilges af Byrådet, selvom der ikke er udgifter forbundet med projektet for Favrskov Kommune.
Kultur- og Fritidsudvalget godkendte 17. januar 2018, at Hinnerupbadet kan etablere et udendørs sauna- 
og wellnessområde i forlængelse af svømmehallen for at udvikle og supplere faciliteterne for brugerne. Det 
viste sig imidlertid at projektet blev væsentlig dyrere end forventet, og Hinnerupbadet besluttede derfor at 
udsætte projektet. 
Hinnerupbadet har arbejdet videre med planerne og har valgt at reducere projektet således, at der i første 
omgang alene etableres et udeområde med sauna. Projektbeskrivelse og skitse til sauna- og 
wellnessområdet er vedlagt som bilag. Hinnerupbadet har fået byggetilladelse til projektet og forventer at 
projektet udbydes i licitation i foråret 2021. Sauna- og wellnessområdet forventes at være etableret ved 
udgangen af 2021. 
VURDERING
Hinnerupbadet er en kommunal svømmehal, der er bortforpagtet til den almennyttige forening 
Hinnerupbadet. Foreningen står for al drift og vedligehold af svømmehallen. Svømmehallen er placeret på 
kommunal jord. Sauna- og wellnessområdet bliver en del af den kommunale bygning og [adresse] 
drift.
Børn og Kultur anbefaler at godkende anlægsbevillingen på 3,5 mio. kr. Favrskov Kommunes rolle i 
projektet bliver alene godkendelse af anlægsbevillingen og administrativ håndtering af fakturaer og 
anlægstilskuddet. 
ØKONOMI
Hinnerupbadet finansierer anlægsbevillingen ved at indbetale et anlægstilskud til [adresse]. Et 
anlægstilskud skal sidestilles med ekstern finansiering til et kommunalt byggeri, hvor [adresse] 
skal betale 17,5% til momsudligningsordningen. Hinnerupbadet finansierer projektet fuldt ud, og skal derfor 
også betale udgiften til momsudligningsordningen. Udgiften til momsudlignings-ordningen udgør 742.500 
kr. Hinnerupbadet skal derfor indbetale et samlet tilskud på i alt 4.242.500 kr. til [adresse] til 
finansiering af anlægsbevillingen på 3,5 mio. kr. 
Hinnerupbadet får ikke driftstilskud eller tilskud i øvrigt til aktiviteterne i sauna- og well-nessområdet. 
Hinnerupbadet skal selv varetage al drift af sauna- og wellnessområdet.
Byråd
23-03-2021 19:00
Sagsnr. MOD-2020-00241
DokID: 
Sagsbehandler: Grethe Mogensen 
Kirstine Vestergaard (tinj)
INDSTILLING
Direktøren for Børn og Kultur indstiller til Byrådet:
1.
At godkende et rådighedsbeløb med tilhørende anlægsbevilling til indtægter på 3,5 mio. kr. 
finansieret af tilskud fra [adresse]. 
2.
At godkende et rådighedsbeløb med tilhørende anlægsbevilling til udgifter på 3,5 mio. kr. til 
saunaområde ved Hinnerupbadet.
BESLUTNING
Kultur- og Fritidsudvalget, 3. marts 2021:
Fraværende: Ingen.
Indstilles godkendt.
Økonomiudvalget, 16. marts 2021:
Fraværende: Ingen.
Indstilles godkendt.  
Byrådet, 23. marts 2021:
Fraværende: Ingen.
Godkendt.
Bilag
1.
Bilag - HinnerupBadet - projektbeskrivelse og skitse til sauna- og wellnessområde (2404566)
